Case ID: 1073254
Sentence 13: İşi təkrar baxışa qaytaran Azərbaycan Respublikası Ali Məhkəməsinin İnzibatiİqtisadi kollegiyası 17.04.2019-cu il tarixli qərarında göstərmişdir ki, apelyasiya instansiyası məhkəməsi iddiaçının 82.135,78 manat məbləğində vergi borcunun 2007-ci ildən əvvəl yarandığını hesab edirdisə, məhkəmə həmin borcun tərkibini, yaranma əsaslarını cavabdehin etiraz və şikayətində irəli sürdüyü dəlillərlə birgə yoxlamalı və qiymət verməli idi. Eyni zamanda həmin qərarda qeyd olunur ki, apelyasiya instansiyası məhkəməsi həmçinin nəzərə almalı idi ki, istinad etdiyi istintaq orqanının qərarı ilə müəyyən edilmiş hallar inzibati məhkəmə icraatı qaydasında işə baxan məhkəmə üçün məcburi qüvvə kəsb etmədiyindən, həmin hallar və bu hallara dair sübutlar hazırkı işdə olan digər sübutlarla birlikdə araşdırıldıqdan sonra onlara qiymət verilməli idi. İnzibati Prosessual Məcəllənin 96.11-ci maddəsində mübahisə edilən qərarla bağlı Ali Məhkəmənin hüquqi mövqeyinin apelyasiya instansiyası məhkəmələri üçün məcburi olması qeyd olunmuşdur.